Document ID: 32004D0653

ODLOČBA KOMISIJE
z dne 16. septembra 2004
o spremembi Odločbe Komisije 2001/376/ES glede odpošiljanja mesno-kostne moke sesalcev in povezanih proizvodov iz Portugalske
(notificirano pod dokumentarno številko K(2004) 3463)
(Besedilo velja za EGP)
(2004/653/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1), in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
ob upoštevanju naslednjega:
(1)
Odločba Komisije 2001/376/ES z dne 18. aprila 2001 o ukrepih, ki so potrebni zaradi pojava goveje spongiformne encefalopatije na Portugalskem, in o izvajanju izvoznega programa na osnovi datuma (3) vsebuje nekatere določbe, sprejete za zaščito proti goveji spongiformni encefalopatiji (BSE) zaradi izbruha navedene bolezni na Portugalskem.
(2)
Navedena odločba določa nekatera pravila, ki so potrebna zaradi pojava BSE na Portugalskem, vključno s prepovedjo odpošiljanja mesne moke, kostne moke in mesno-kostne moke sesalcev ter živalske krme in gnojil, ki vsebujejo take proizvode („mesno-kostna moka in povezani proizvodi“), iz navedene države članice v druge države članice ali tretje države.
(3)
Vendar Odločba 2001/376/ES določa, da Portugalska pod nekaterimi pogoji lahko odobri odpošiljanje mesno-kostne moke in povezanih proizvodov v druge države članice, ki so dale svoje dovoljenje.
(4)
Uredba (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (4), določa pogoje za kategorizacijo, zbiranje, prevoz, odstranjevanje, predelavo, uporabo in vmesno skladiščenje živalskih stranskih proizvodov. V skladu z navedeno uredbo je treba mesno-kostno moko in povezane proizvode, ki vsebujejo snovi živali, za katere obstaja sum, da so okužene z BSE, ali pri katerih je prisotnost BSE uradno potrjena, ali živali, ubitih v okviru ukrepov za izkoreninjenje BSE, odstraniti kot odpadek s sežigom ali sosežigom v odobreni sežigalnici ali sosežigalnici.
(5)
Portugalska ima omejene zmogljivosti za sežig ali sosežig mesno-kostne moke in povezanih proizvodov, ki izvirajo iz živali, za katere obstaja sum, da so okužene z BSE, ali pri katerih je prisotnost BSE uradno potrjena, ali iz živali, ubitih v okviru ukrepov za izkoreninjenje BSE. Nalaganje zalog teh snovi bi lahko ogrozilo javno zdravje in zdravje živali.
(6)
Treba je spremeniti pogoje, določene v Odločbi 2001/376/ES za odpošiljanje mesno-kostne moke in povezanih proizvodov iz Portugalske. Navedeno odločbo je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga II k Odločbi 2001/376/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 16. septembra 2004

Labels: 3
18
17
6